אידה לופינו

אידה לופינו (באנגלית: Ida Lupino;  4 בפברואר 1918 – 3 באוגוסט 1995) הייתה שחקנית קולנוע אמריקאית ילידת בריטניה וחלוצת במאיות הקולנוע, היא גם השתתפה בהפקת וכתיבת חלק מסרטיה.

תולדות חייה 
לופינו נולדה למשפחת אמני במה. אביה, סטנלי לופינו, היה קומיקאי, ואמה, קוני אמרלד, הייתה שחקנית. דודה, לופינו ליין (Lane), היה שחקן ומנהל תיאטרון.
למדה באקדמיה המלכותית לאמנות הדרמה בלונדון. עד שנת 1933 שיחקה במספר סרטים בריטיים לפני שעברה להוליווד שם קיבלה תפקיד ראשי בהפקה של עליזה בארץ הפלאות. בהמשך שיחקה בעשרות סרטים בחברת האחים וורנר, בהם "הנוסעים בלילה", "זאב הים" ו"הרי הסיירה הגבוהים" (שלושתם מ-1941) לצד האמפרי בוגרט ובבימויו של ראול וולש.

האולפנים גילו חוסר נחת הולך וגובר כיוון שלופינו סירבה לשחק בתפקידים שתפסה כמעליבים ומשפילים. לופינו גם החלה להשתעמם מעבודתה כשחקנית, כאשר חבורת גברים מבצעת את התפקידים המעניינים יותר של כתיבה, בימוי, הפקה ועריכה. יחד עם בעלה קוליר יאנג הקימה ב-1947 את חברת ההפקה העצמאית "The Filmakers". החברה הפיצה 12 סרטים, שבשישה מתוכם השתתפה לופינו בבימוי, הפקה וכתיבה. ב-1950 כתבה וביימה את הסרט "Outrage", שעסק באונס. ב-1953 יצרה את הסרט האפל הראשון שיצרה אשה, "הטרמפיסט". בשנת 1948 הייתה לאזרחית ארצות הברית.

בשנות השישים והשבעים ביימה בעיקר פרקים בסדרות טלוויזיה כ"אלפרד היצ'קוק מגיש", "אזור הדמדומים", "המופע של דונה ריד", "הנמלט" ו"מעשי כשפים". כן השתתפה כשחקנית בפרקים בסדרות "בוננזה", "קולומבו", "אזור הדמדומים", "המלאכיות של צ'רלי" ועוד.

ב-1966 ביימה את "הצרה עם מלאכים" בכיכובן של היילי מילס ורוזלינד ראסל.

ב-1974 השתתפה כשחקנית בסרט "The Devil's Rain", הופעה שזיכתה אותה בפרס סאטורן לשחקנית המשנה.

קישורים חיצוניים 
* דף באתר TCM

 היסטוריה ויזואלית
 
 
 

שני קיניסו, הכוכבת שהייתה במאית, מתוך סינמטק - כתב עת בהוצאת סינמטק תל אביב Peter B. Flint, Ida Lupino, Film Actress and Director, Is Dead at 77, הניו יורק טיימס, August 5, 1995

ערכים שבהם תבנית אתר רשמי אינה מתאימה להוספה אוטומטית
שחקניות קולנוע וטלוויזיה אנגליות
מפיקים אמריקאים
פמיניסטיות אמריקאיות
פמיניסטים אמריקאים
אישים שהונצחו בשדרת הכוכבים של הוליווד: טלוויזיה
אישים שהונצחו בשדרת הכוכבים של הוליווד: קולנוע
בוגרות האקדמיה המלכותית לאמנות הדרמה
בוגרי האקדמיה המלכותית לאמנות הדרמה
במאיות קולנוע אמריקאיות
שחקניות קולנוע וטלוויזיה אמריקאיות
שחקני קולנוע וטלוויזיה אמריקאים
במאיות טלוויזיה אמריקאיות
במאי טלוויזיה אמריקאים
מהגרים מבריטניה לארצות הברית
אמריקאיות שנולדו ב-1918
אמריקאים שנולדו ב-1918
אמריקאיות שנפטרו ב-1995
אמריקאים שנפטרו ב-1995
זוכות פרס סאטורן לשחקנית משנה בקולנוע